CELEX: 32013D0451
Language: hu
Date: 2013-09-10 00:00:00
Title: 2013/451/EU: A Bizottság végrehajtási határozata ( 2013. szeptember 10. ) a 443/2009/EK európai parlamenti és tanácsi rendelet alapján a Daimler motorházburkoló rendszer mint az új személygépkocsik szén-dioxid-kibocsátásának csökkentésére szolgáló innovatív technológia jóváhagyásáról  EGT-vonatkozású szöveg

11.9.2013   
            
            
               HU
            
            
               Az Európai Unió Hivatalos Lapja
            
            
               L 242/12
            
         A BIZOTTSÁG VÉGREHAJTÁSI HATÁROZATA
   (2013. szeptember 10.)
   a 443/2009/EK európai parlamenti és tanácsi rendelet alapján a Daimler motorházburkoló rendszer mint az új személygépkocsik szén-dioxid-kibocsátásának csökkentésére szolgáló innovatív technológia jóváhagyásáról
   (EGT-vonatkozású szöveg)
   (2013/451/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A Daimler AG gyártó (a továbbiakban: kérelmező) 2013. február 15-én kérelmet nyújtott be egy motorházburkoló rendszer innovatív technológiaként való jóváhagyására. A Bizottság a 725/2011/EU végrehajtási rendelete (2) 4. cikkével összhangban megvizsgálta, hogy a kérelem hiánytalan-e. Mivel megállapítása szerint az eredetileg benyújtott kérelemből lényeges információk hiányoztak, a Bizottság hiánypótlásra szólította fel a kérelmezőt. A szükséges információkat a kérelmező 2013. április 17-én rendelkezésre bocsátotta. A kérelem hiánytalannak bizonyult, így a hivatalos átvételt követő naptól, vagyis 2013. április 18-tól számítandó a Bizottság részére biztosított elbírálási határidő.
            
         
               (2)
            
            
               A kérelmet a Bizottság a 443/2009/EK rendelet 12. cikkével, a 725/2011/EU végrehajtási rendelettel, valamint az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatással (a továbbiakban: technikai iránymutatás) (3) összhangban értékelte.
            
         
               (3)
            
            
               A kérelem egy olyan motorházburkoló rendszerre vonatkozik, amely lehetővé teszi a jármű leállítása utáni hőveszteség csökkentését azáltal, hogy szigeteli a motorházat és a hűtő nyílásait hűtőzsalu segítségével lezárja. A tárolt hő az erőátviteli rendszer késleltetett lehűlését eredményezi. A jármű újraindítás utáni üzemanyag-fogyasztása és szén-dioxid-kibocsátása az erőátviteli rendszer magasabb hőmérséklete miatti kisebb súrlódás következtében csökken.
            
         
               (4)
            
            
               A Bizottság megállapítása szerint a kérelemben benyújtott információk igazolják, hogy teljesülnek a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt kritériumok.
            
         
               (5)
            
            
               A kérelmező bizonyította, hogy a kérelemben leírt típusú motorházburkoló rendszerek piaci részesedése 2009-ben nem lépte túl a 725/2011/EU végrehajtási rendelet 2. cikke (2) bekezdésének a) pontjában meghatározott küszöböt. Ezt az állítást a mellékelt ellenőrző jelentés is alátámasztja. A Bizottság ennek alapján megállapítja, hogy a kérelmező motorházburkoló rendszere megfelel a 725/2011/EU végrehajtási rendelet 2. cikke (2) bekezdésének a) pontjában foglalt elfogadhatósági kritériumnak.
            
         
               (6)
            
            
               Annak meghatározásához, hogy járművekbe beépítve ez az innovatív technológia a szén-dioxid-kibocsátás mekkora csökkentését teszi lehetővé, meg kell határozni a viszonyítási alapul vett járművet, amelyhez az innovatív technológiával felszerelt jármű hatékonyságát a 725/2011/EU végrehajtási rendelet 5. és 8. cikke szerint hasonlítani kell. A Bizottság úgy véli, hogy egy motorházburkoló rendszer nélküli ökoinnovációs járművet megfelelő viszonyítási alapnak lehet tekinteni.
            
         
               (7)
            
            
               A kérelmező átfogó módszertant dolgozott ki a szén-dioxid-kibocsátás csökkenésének vizsgálatára. A módszertan keretében a melegindításból származó előnyt görgős próbapadon határozzák meg. Az előny a motorházburkoló rendszer alkalmazása esetén jelentkezik. A módszertan olyan képleteket tartalmaz, amelyek összhangban állnak a technikai iránymutatásban az egyszerűsített megközelítés vonatkozásában a motorházburkoló rendszerre vonatkozóan ismertetett képletekkel. A Bizottság úgy véli, hogy a vizsgálati módszer a 725/2011/EU végrehajtási rendelet 6. cikkének megfelelően ellenőrizhető, megismételhető és összehasonlítható eredményeket ad, és valósághűen, szilárd statisztikai szignifikanciával bizonyítja a vizsgált innovatív technológia CO2-kibocsátás-csökkentési hozadékait.
            
         
               (8)
            
            
               A Bizottság megállapítása szerint az előzőek alapján a kérelmező kielégítően bizonyította, hogy az innovatív technológia legalább 1 g/km-rel csökkenti a szén-dioxid-kibocsátást.
            
         
               (9)
            
            
               Mivel a motornak a motorházburkoló következtében bekövetkező csökkenő mértékű lehűléséből adódó hatások a 715/2007/EK európai parlamenti és tanácsi rendelet (4) és a 692/2008/EK bizottsági rendelet (5) szerinti standard vizsgálati ciklussal nem mutathatók ki, a Bizottság megállapítja, hogy a motorházburkoló hatásait a standard vizsgálati ciklus nem tartalmazza.
            
         
               (10)
            
            
               A Bizottság megállapítja, hogy az ellenőrzési jelentést az TÜV NORD Mobilität GmbH & Co. KG, egy független és tanúsított szervezet készítette el, és ez a szervezet támogatja a kérelemben szereplő megállapításokat.
            
         
               (11)
            
            
               Mindezek alapján a Bizottságnak nincs ellenvetése a szóban forgó innovatív technológia jóváhagyásával szemben.
            
         
               (12)
            
            
               Ha egy gyártó a fajlagos kibocsátási célérték teljesítése céljából élni kíván azzal a lehetőséggel, hogy átlagos fajlagos szén-dioxid-kibocsátását az e határozattal jóváhagyott innovatív technológia alkalmazása révén elért szén-dioxid-megtakarítással csökkenti, akkor – a 725/2011/EU végrehajtási rendelet 11. cikkének (1) bekezdése értelmében – az érintett jármű EK-típusbizonyítványának kérelmezésekor hivatkoznia kell erre a határozatra,
            
         ELFOGADTA EZT A HATÁROZATOT:
   1. cikk
   (1)   A Bizottság a 443/2009/EK rendelet 12. cikke értelmében vett innovatív technológiaként jóváhagyja a Daimler motorházburkoló rendszert.
   (2)   Az (1) bekezdésben említett Daimler motorházburkoló rendszer alkalmazásából eredő szén-dioxidkibocsátás-csökkentést a mellékletben foglalt módszerrel kell megállapítani.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2013. szeptember 10-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 140., 2009.6.5., 1. o.
   
      (2)  A Bizottság 725/2011/EU végrehajtási rendelete (2011. július 25.) a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Az Európai Parlament és a Tanács 715/2007/EK rendelete (2007. június 20.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről (HL L 171., 2007.6.29., 1. o.).
   
      (5)  A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról (HL L 199., 2008.7.28., 1. o.).
   
      MELLÉKLET
      
         A Daimler motorházburkoló rendszer M1 kategóriájú járművekben való alkalmazása révén elért szén-dioxidkibocsátás-csökkentés megállapítására szolgáló módszer
      
      1.   BEVEZETÉS
      Ahhoz, hogy megállapítható legyen, mekkora szén-dioxidkibocsátás-csökkentés tulajdonítható a Daimler motorházburkoló rendszer M1 kategóriájú járművekben való alkalmazásának, a következőket kell meghatározni:
      
                  a)
               
               
                  a motorházburkoló rendszerrel felszerelt és az anélküli ökoinnovációs jármű lehűlési görbéjének meghatározása érdekében követendő vizsgálati eljárás;
               
            
                  b)
               
               
                  az ökoinnovációs jármű melegindításából származó előny meghatározása érdekében követendő vizsgálati eljárás;
               
            
                  c)
               
               
                  a relatív szórások kiszámítására szolgáló képletek;
               
            
                  d)
               
               
                  a CO2-kibocsátás csökkentésének kiszámítására szolgáló képletek;
               
            
                  e)
               
               
                  a CO2-kibocsátás csökkentésének meghatározása a típusjóváhagyó hatóságok általi tanúsításhoz.
               
            2.   A LEHŰLÉSI GÖRBÉK MEGHATÁROZÁSA
      A viszonyítási alapul szolgáló és az ökoinnovációs járművekre vonatkozó lehűlési görbéket kísérleti úton kell meghatározni. Ugyanazok a görbék érvényesek a viszonyítási alapul szolgáló és az ökoinnovációs járművel megegyező hőkapacitású, motortér-elrendezésű és motor-hőszigetelésű járműváltozatokra. A kísérleti vizsgálat során az adott hűtőközeg hőmérsékletét termoelemmel 24 órán keresztül folyamatosan mérni kell legalább 14 °C-os állandó külső hőmérséklet mellett. A motort a 3. pontnak megfelelően a leállítás előtt elegendő számú, egymást követő új európai menetciklus (NEDC) alkalmazásával fel kell melegíteni a hűtőközeg maximális hőmérsékletére.
      Az előkondicionálást követően az összes szivattyú és ventilátor kikapcsolása érdekében a gyújtást le kell állítani, és az indítókulcsot ki kell húzni. A motorháztetőt teljesen le kell zárni. A vizsgálókamrában minden mesterséges szellőztető berendezést ki kell kapcsolni. Az eredményként kapott görbéket az 1. képletben található matematikai formulával kell közelíteni.
      1. képlet: 
      ahol:
      
                  T(t)
               
               
                  :
               
               
                  hőmérséklet az adott időtartamban [°C]
               
            
                  TO
                  
               
               
                  :
               
               
                  a működésben lévő motor hőmérséklete [°C]
               
            
                  TA
                  
               
               
                  :
               
               
                  környezeti hőmérséklet [°C]
               
            
                  d
               
               
                  :
               
               
                  csökkenési állandó [1/h]
               
            A két görbe illesztésére a legkisebb négyzetek módszerét kell alkalmazni. Ennek során a motor leállítása utáni első 20 percben mért hőmérsékleti adatokat nem kell figyelembe venni, mert a hűtőközeg a hűtőrendszer kikapcsolását követően nem tipikus módon viselkedik.
      3.   A MELEGINDÍTÁSBÓL SZÁRMAZÓ ELŐNY MEGHATÁROZÁSA
      Az ökoinnovációs járművek melegindításból származó előnyét kísérleti úton kell meghatározni. Ez az érték a hidegindítási érték viszonylatában megadja a szén-dioxid-kibocsátásban a hidegindítás és a melegindítás között az új európai menetciklus (NEDC) szerinti vizsgálati eljárással mért különbséget:
      2. képlet: 
      ahol:
      
                  HSB
               
               
                  :
               
               
                  a melegindításból származó előny,
               
            
                  CO2
                     (hot)
                  
               
               
                  :
               
               
                  a melegindítás esetén az új európai menetciklus (NEDC) szerinti vizsgálati eljárással mért kibocsátás [g CO2/km],
               
            
                  CO2 (14 °C)
               
               
                  :
               
               
                  a hidegindítás esetén az új európai menetciklus (NEDC) szerinti vizsgálati eljárással mért kibocsátás [g CO2/km].
               
            A hűtőközeg hőmérséklete a hidegindításos vizsgálat kezdetén és a vizsgálati kamra környezeti hőmérséklete nem lehet 14 °C-nál alacsonyabb. A melegindítás új európai menetciklus (NEDC) alkalmazásával történő vizsgálatát a hidegindítás új európai menetciklus (NEDC) alkalmazásával történő vizsgálatát követően kell elvégezni. A hidegindítás és a melegindítás új európai menetciklus (NEDC) alkalmazásával történő vizsgálata között lehetőség van az új európai menetciklus (NEDC) alkalmazásával egy vagy két előkondicionáló vizsgálat elvégzésére. Biztosítani és dokumentálni kell, hogy az indítóakkumulátor töltöttsége (például az ellenőrzőfelület-hálózat jelét alkalmazva) az egyes vizsgálatokat követően 5 %-on belül változzon. A teljes mérési eljárást legalább kétszer meg kell ismételni. Ki kell számítani a hidegindítás és a melegindítás szén-dioxid-kibocsátási eredményeinek számtani közepét és a középértékek relatív szórását. A teljes vizsgálati eljárást mindaddig kell ismételni, amíg mindkét számtani középérték relatív szórása 1 % alatt nem lesz (lásd a 4. pontot).
      4.   A SZÁMTANI KÖZÉPÉRTÉK RELATÍV SZÓRÁSÁNAK KISZÁMÍTÁSA
      A számtani középérték relatív szórását a következő képlettel kell kiszámítani:
      3. képlet: 
      
                  cv
                  
               
               
                  :
               
               
                  a relatív szórás;
               
            
                  
                     
               
               
                  :
               
               
                  a számtani középérték szórása [g CO2/km];
               
            
                  
                     
               
               
                  :
               
               
                  a számtani középérték [g CO2/km];
               
            továbbá
      4. képlet: 
      
                  
                     
               
               
                  :
               
               
                  a számtani középérték szórása [g CO2/km];
               
            
                  xi
                  
               
               
                  :
               
               
                  mért érték [g CO2/km];
               
            
                  
                     
               
               
                  :
               
               
                  számtani középérték [g CO2/km];
               
            
                  n
               
               
                  :
               
               
                  a mérések száma.
               
            5.   A CO2-MEGTAKARÍTÁS KISZÁMÍTÁSÁRA SZOLGÁLÓ KÉPLETEK
      A különféle hosszúságú állásidők ΔCO2(t) relatív szén-dioxid-csökkentő potenciálját az 5. képlettel az alábbi bemeneti adatokból kell kiszámítani:
      
                  —
               
               
                  a motorházburkoló nélküli ökoinnovációs jármű (a viszonyítási alapul vett jármű) csökkenési állandója: dB
                      [1/h]. Ezt az értéket az 1. képlettel kell kiszámítani,
               
            
                  —
               
               
                  a motorházburkolóval ellátott ökoinnovációs jármű csökkenési állandója: dE
                      [1/h]. Ezt az értéket az 1. képlettel kell kiszámítani,
               
            
                  —
               
               
                  a melegindításból származó előny: HSB. Ezt az értéket a 2. képlettel kell kiszámítani,
               
            
                  —
               
               
                  az állásidők eloszlása (a jármű leállításainak aránya): SVS. Az alábbi 2. táblázatot kell használni,
               
            
                  —
               
               
                  CO2 típus-jóváhagyási érték: TACO2
                        
                      [g CO2/km], azaz az összesített kibocsátott CO2-tömeg.
               
            5. képlet: 
      a számítás eredményeit az alábbi, 1. táblázatban kell megadni:
      
         1.   táblázat
      
      
         ΔCO2(t) relatív CO2-csökkentő potenciál különböző állásidők esetében
      
      
                  Állásidő [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  ΔCO2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Állásidő [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  ΔCO2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Az állásidőkkel (pt) súlyozott összesített szén-dioxid-kibocsátást a 6. képlettel (1) kell kiszámítani:
      6. képlet: 
      ahol az állásidő [h] és az SVS [%] a 2. táblázat szerinti értékek:
      
         2.   táblázat
      
      
         Az állásidők eloszlása (a jármű leállításainak aránya)
      
      
                  Állásidő [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  SVS [%]
               
               
                  36
               
               
                  13
               
               
                  6
               
               
                  4
               
               
                  2
               
               
                  2
               
               
                  1
               
               
                  1
               
               
                  3
               
               
                  4
               
               
                  3
               
               
                  1
               
            
                  Állásidő [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  SVS [%]
               
               
                  1
               
               
                  3
               
               
                  3
               
               
                  2
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
            A CO2-megtakarítás a típus-jóváhagyási érték (az összesített kibocsátott CO2-tömeg) szorozva egy x tényezővel (2). Az x értéke megegyezik a 6. képletben szereplő  mennyiséggel.
      Ha egy meglévő járműtípust szerelnek fel az innovatív technológiával, az alábbi képletet kell használni:
      7. képlet: 
      ahol:
      
                  CCO2
                     
                  
               
               
                  :
               
               
                  CO2-megtakarítás [g CO2/km]
               
            
                  TACO2 viszonyítási alapul vett jármű
                  
               
               
                  :
               
               
                  az motorházburkoló nélküli ökoinnovációs jármű típus-jóváhagyási értéke [g CO2/km]
               
            Ha az innovatív technológia új járműtípusba van beszerelve, és a CO2-kibocsátás típus-jóváhagyási értékét a beszerelt innovatív technológia mellett határozták meg, a CO2-megtakarítás kiszámítására az alábbi képletet kell használni:
      8. képlet: 
      ahol:
      
                  CCO2
                     
                  
               
               
                  :
               
               
                  CO2 megtakarítás [g CO2/km]
               
            
                  TACO2 új járműtípus
                  
               
               
                  :
               
               
                  az innovatív technológiával felszerelt új jármű típus-jóváhagyási értéke [g CO2/km]
               
            6.   A TÍPUS-JÓVÁHAGYÁSI DOKUMENTÁCIÓBAN FELTÜNTETENDŐ ÖKOINNOVÁCIÓS KÓD
      A 2007/46/EK európai parlamenti és tanácsi irányelv (3) I., VIII. és IX. melléklete szerinti típus-jóváhagyási okmányokban feltüntetendő általános ökoinnovációs kód meghatározása céljából az e határozattal jóváhagyott innovatív technológia egyedi kódja: „3”.
      Például a német típusjóváhagyó hatóság által tanúsított, ökoinnováció révén elért kibocsátás-csökkentés esetében az ökoinnováció kódja: „e1 3”.
      
         (1)  Ebben a 6. képletben TACO2
          a viszonyítási alapul vett jármű típus-jóváhagyási értéke.
      
         (2)  A technikai iránymutatás 8.5. pontjával összhangban.
      
         (3)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).